คุณคะดิฉันอายุ 36 แล้วต้องการเริ่มกินยาคุมเพื่อการคุมกำเนิดค่ะ อยากทราบว่ากินประเภทไหนดีเพื่อให้การคุมกำเนิดมีประสิทธิภาพ และไม่กระทบต่อฮอร์โมนให้ mood swing มากค่ะ และถ้าเริ่มกินวันแรกของการมีประจำเดือนเลย จะสามารถออกฤทธิ์คุมกำเนิดได้ภายในวันที่เท่าไหร่คะ ขอบค่ะ
สวัสดีครับ สำหรับยาคุมกำเนิดชนิดกิน (Contraceptive Pill หรือ Birth Control Pill) มีทั้งชนิดประกอบด้วยตัวฮอร์โมน 2 ชนิดคือ Estrogen และ Progestin ครับ เรียก Combinded oral contraceptives ซึ่งทำให้ไม่มีการตกไข่ และชนิด ที่ประกอบด้วยฮอร์โมน Progestin เพียงชนิดเดียว เรียก Progestin-Only pills(POPs) ทำให้ผนังมดลูกบางตัว และมูกปากมดลูกหนา ทำให้การฝังตัว และ อสุจิไม่สามารถเข้าไปผสมกับไข่ได้ เนื่องจากยาคุมกำเนิดชนิดกินทั้งสองแบบมีฮอร์โมน การทานยาจะทำให้สมดุลฮอร์โมนเสียไป จึงส่งผลต่ออารมณ์ได้ครับ การทานยาคุมกำเนิดเริ่มใน 1-5 วันแรกของการมีประจำเดือน มีฤทธิ์คุมกำเนิดได้ทันที การทานยาคุมหลัง 5 วันแรกของการมีประจำเดือน สามารถคุมกำเนิดได้ แต่ต้องใช้วิธีคุมกำเนิดอื่นๆ อย่างน้อย 7 วันหลังทานจึงจะมีประสิทธิภาพ มีการคุมกำเนิดที่มีประสิทธิภาพสูง และไม่ส่งผลต่อฮอร์โมนอื่นๆเช่น การใส่ห่วงคุมกำเนิดชนิดไม่มีฮอร์โมน ซึ่งจะกระตุ้นให้โพรงมดลูกมีสภาพไม่เหมาะสมทำให้คุมกำเนิดได้ครับ